cyanic-selkie/wikianc huggingface dataset:
Pinewood Iskandar Malaysia Studios
Se otettiin käyttöön kesäkuussa 2014. Studiot omistaa brittiläinen Pinewood Group, johon kuuluva Pinewood Studios aloitti toimintansa Britanniassa vuonna 1936. Pinewood Iskandarin päämarkkina-aluetta on Aasian–Tyynenmeren alue. Iskandarissa on viisi studiorakennusta elokuvien tekoa varten ja kaksi tv-ohjelmille. Suurimman studion pinta-ala on 2 800 neliömetriä. Alueella on vesialtaita, joissa voidaan kuvata vedenalaisia kohtauksia. Lisäksi ulkona kuvaamiseen on paljon tilaa.
Cerro Sechín
thumb|Cerro Sechínin arkeologiset kaivaukset. Cerro Sechín on eräs Perun ns. alkujakson keskuksia tuolloin tiheästi asutussa Casmajoen laaksossa ehkä n. 1700–800 eaa. Se oli alueen suurin temppelikeskus silloin. Cerro Sechin tunnetaan megaliittiarkkitehtuuristaan ja kivikaiverruksistaan, ja vuoren juureen rakennetusta temppelistä. Niissä näkyy makaabereita ihmisuhraukseen ja sotaan liittyviä kohtauksia. Tästä on päätelty mm. että Cerro Sechin olisi ollut valtio, joka kävi sotia hankkiakseen ihmisuhreja. Kiviveistoksia sisältävä kivirakenteinen seinä on lisätty melko myöhään kaupungin historiassa. Cerro Sechinin romahtaessa noin 900 eaa. monet muutkin Perun rannikon keskukset luhistuivat. Syynä on saattanut olla jokin kuivuutta aiheuttanut ilmastonmuutos, joka tuhosi sadon. thumb|Soturia esittävä reliefi Cerro Sechínissä.
Dermatillomania
Yleistä
Ihon nyppimisjaksoja edeltää tai niihin liittyy hetkiä, jolloin henkilö kokee jännitystä, levottomuutta, stressiä tai vainoharhaisuutta. Näihin liittyy pakonomainen tarve nyppiä, purra tai raapia ihoa tai aluetta keholla. Yleisimmät alueet ovat kasvot, selkä, päänahka, rinta ja raajat, esim. kädet, käsivarret tai jalat. Yleisimpinä oireina esiintyy turvotusta, arpeumia ja kovettumia, jotka aiheutuvat alueen iholle epidermikseen tehdystä vahingosta.
Vaivasta kärsivä usein haluaisi lopettaa nyppimisen mutta ei onnistu lopettamisessa ilman apua. Lisäksi oireiden kehitys on hyvin samanlainen kuin pakonomaisesta hiusten ja ihokarvojen nyppimisestä eli trikotillomaniasta kärsivillä.
Dermatillomania häiritsee usein päivittäistä elämää. Häpeän, kiusaantuneisuuden ja nöyryytyksen tuntemukset aiheuttavat häiriöstä kärsiville tarpeen salata oireensa. Häiriötä esiintyy useammin naisilla kuin miehillä.
Hoito
Kyvyttömyys hillitä nyppimistarvetta on samankaltainen kuin trikotillomaniassa. Viimeaikaiset tutkimukset viittaavat siihen, että häiriö on trikotillomanian tavoin hillitsemishäiriö ja kuuluu osaltaan pakko-oireisiin häiriöihin.
Häiriöstä kärsivien mielestä ihon tai näppylöiden nyppiminen voi auttaa pääsemään eroon vioista ja näin näyttämään "normaalimmilta". He kokevat, etteivät heidän näppylänsä ole samanlaisia kuin muiden vaan epänormaaleja. Silloin kyseessä saattaa olla dysmorfinen ruumiinkuvahäiriö.
Mielenterveysasiantuntijat eivät juuri ole tutkineet dermatillomaniaa, koska tapaukset jäävät yleensä ilmoittamatta, mutta jotkut häiriöstä kärsivistä ovat saaneet avun kognitiivis-behavioristisesta terapiasta. Joskus myös hypnoosi sekä itsehypnoosi ja meditaatio ovat osoittautuneet hyödyllisiksi. Hoitoon määrätään myös toisinaan samaa lääkitystä, jota käytetään pakko-oireisten häiriöiden hoitoon.
Ihon "epänormaaliuksien" poistaminen voi joskus auttaa, erityisesti jos niitä on rajatussa kehonosassa, kuten jaloissa.
Personal trainer
Personal trainer on liikunta-alan ammattinimeke, joka vastaa henkilökohtaista kuntosaliohjaajaa. Personal trainer -nimikkeelle synonyymejä ovat muun muassa henkilökohtainen valmentaja, kunto-ohjaaja, omavalmentaja ja yksilöohjaaja.
Personal trainerit ovat perinteisesti työskennelleet liikunta- ja kuntokeskuksen yhteydessä tarjoten palvelujaan keskuksen jäsenille, mutta yhä useammin personal trainerin löytää myös muunlaisista toimintaympäristöistä, kuten osana työterveyshuollon ennakoivaa terveydenhuoltoa. Personal trainer toimii lähtökohtaisesti henkilökohtaisena valmentajana, ohjaten asiakastaan kohti parempia terveystottumuksia. Asiakkaan tavoite määrittää personal trainerin työnkuvaa. Se voikin vaihdella pitkäjännitteisestä elintapojen muutosprosessin tukemisesta lihasmassan kasvattamiseen tähtäävään intensiiviseen kuntosalivalmennukseen. Useimmat personal trainerit ovat erikoistuneet ohjaamaan tietynlaisia asiakasryhmiä, kuten painonpudottajia, kuntourheilijoita tai vaikkapa fitness-lajeissa kilpailemaan tähtääviä asiakkaita.
Koulutus ja sertifikaatit
Personal trainer ei ole suojattu ammattinimike Suomessa. Personal trainer voi olla koulutustaustaltaan esimerkiksi fysioterapeutti tai liikunnanohjaaja, tai hän on voinut suorittaa personal trainer -koulutuksen. Kuitenkin kuka tahansa voi käyttää itsestään personal trainer -nimikettä.
Eurooppalainen yhteisjärjestö EuropeActive (ennen European Health and Fitness Association EHFA) on laatinut personal trainer -koulutukselle eurooppalaiset laatustandardit. Standardien mukaisen koulutuksen käyneet personal trainerit ovat EREPS-rekisterissä.
Suomen kunto- ja terveysliikuntakeskusten yhdistys SKY hallinnoi personal trainereita kouluttavien koulutusorganisaatioiden auktorisointia. Koulutustahon auktorisointiprosessi on kuvattu yhdistyksen internet-sivuilla. SKY hallinnoi myös auktorisoitujen personal trainereiden rekisteriä ja toimii personal trainer -koulutustoiminnan asiantuntijaorganisaationa Suomessa.
Vuonna 2002 tehdyn tutkimuksen mukaan koulutustausta ja luotettavat sertifikaatit ennustavat personal trainerin tietotaitoa paremmin kuin kokemusvuodet kentällä. Parhaiten tutkimuksessa menestyivät ne, joilla oli joko National Strength and Conditioning Associationin (NSCA) tai American College of Sports Medicinen (ASCM) sertifioima koulutus. Yhdysvalloissa, personal trainer -koulutusten laatua valvoo ja koulutustahoja akkreditoi National Commission for Certifying Agencies (NCCA), samaan tapaan kuin EHFA valvoo ja akkreditoi koulutustahoja EU:ssa ja SKY:n hallinnoima Auktorisoitu Personal trainer -rekisteri Suomessa.
Personal training Suomessa
Suomessa personal trainer toimintaa ja koulutustaloja auktorisoi Auktorisoitu Personal trainer -rekisteri, jota hallinnoi Suomen Kunto- ja terveysliikuntakeskusten Yhdistys SKY ry. Auktorisoidun koulutuksen sisältövaatimukset pohjaavat eurooppalaiseen European Quality Frameworkin tason 4 (EQF4 Personal trainer) sisältövaatimuksiin. Suomalaisen Auktorisoidun personal trainer koulutuksen minimisisältövaatimus on yhteensä 640 tunnin suuruinen oppikokonaisuus.
Auktorisointi on rekisteriin kuuluville koulutustaloille jatkuva prosessi, minkä avulla varmistetaan koulutuksen taso. Jokainen koulutustalo on velvollinen todistamaan tämän auditointilautakunnalle, joka toinen vuosi.
Personal training hyödyttää asiakasta
Personal trainingin hyötyä asiakkaalle on tutkittu kahdessa kokeellisessa, satunnaistetussa tutkimuksessa.
Ensimmäisessä tutkimuksessa tulos penkkipunnerruksessa parani personal trainerin ohjauksessa 22 %, omatoimisesti 15 %. Jalkakyykyssä parannus oli 33 % ja 25 %, samassa järjestyksessä. Kyykkyhypyssä eroa ryhmien välillä ei ollut (mitattiin 10 toiston sarjana 30 % jalkakyykyn maksimista (1RM)). Voimakestävyys penkkipunnerruksessa (80 % penkkipunnerruksen 1RM) parani molemmissa ryhmissä. Kehon rasvattomassa massassa tai rasvaprosentissa ei ollut eroa ryhmien välillä.
Toisessa tutkimuksessa personal trainerin ohjaamat miehet lisäsivät lihasmassaa keskimäärin 1,3 kg, verrokkiryhmässä lihasmassa ei lisääntynyt ollenkaan. Kehonkoostumuksen mittaukseen käytettiin kaksienergista röntgensädeabsorptiometriaa eli DXA:a. Personal trainerin ohjauksessa tulos penkkipunnerruksessa parani 44 %:lla, omatoimisesti 19 %:lla. Ponnistusvoima parani personal trainerin ohjauksessa 6 %, omatoimisesti parannus jäi alle yhden prosentin. Personal trainerin avulla maksimaalinen hapenottokyky (VO2max) parani 7 %, omatoimisesti harjoitelleilla se heikkeni 3 %. Jalkaprässissä tulos parani personal trainerin ohjauksessa 38 %:lla ja omatoimisesti 25 %:lla. Eroa oli myös siinä, kuinka moni yleensäkään onnistui parantamaan tuloksiaan. Siinä missä personal trainerin ohjaamista miehistä kaikki paransivat jossain määrin tulostaan jalkaprässissä, tuli kehitystä omatoimisesti harjoitelleista alle neljällä viidestä. Penkkipunnerruksessa ja ponnistusvoimassa trendi oli sama, mutta ero ryhmien välillä oli suurempi personal trainingin hyväksi.
Palkkaus
Personal trainerin ansiotulot vaihtelevat sen mukaisesti, kuinka hän on työllistynyt. Personal trainer voi työllistyä esimerkiksi itsenäisenä ammatinharjoittajana tai työsuhteessa liikunta- tai kuntokeskuksen kanssa. Nykyaikana myös osuuskuntapohjaiset laskutuspalvelut mahdollistavat personal trainerille yrittäjämäisen työskentelymallin. Palkkavertailun mukaan personal trainerin keskipalkka Suomessa on 2 425 euroa.
Harry Potter ja kuoleman varjelukset (elokuva)
Harry Potter ja kuoleman varjelukset (Harry Potter and the Deathly Hallows) on kaksiosainen fantasiaelokuva.
Wayne Shorter
Wayne Shorter (25. elokuuta 1933 Newark New Jersey – 2. maaliskuuta 2023 Los Angeles, Kalifornia ) oli yhdysvaltalainen jazz-saksofonisti ja säveltäjä, joka oli jazz rockin edelläkävijöitä sekä yksi vaikutusvaltaisimpia hard bopin ja modaalisen jazzin soittajia. Shorter oli mukana kolmella 1900-luvun arvostetuimpiin kuuluneessa yhtyeessä, The Jazz Messengersillä, Miles Davisin 1960-luvun kvintetillä ja fuusioyhtye Weather Reportilla.
Nuoruus ja opiskelu
Shorter syntyi 1933 Newarkissa New Jerseyssä. Hän alkoi soittaa 15-vuotiaana klarinettia mutta keskittyi myöhemmin saksofoniin. Hän innostui veljensä Alanin kanssa bepopista. Wayne Shorter meni opiskelemaan musiikkikasvatusta. Hän suoritti 1956 alemman korkeakoulututkinnon New Yorkin yliopistosta ja palveli sen jälkeen kaksi vuotta Yhdysvaltain maavoimissa.
Miles Davisin orkesterissa huipulle
thumb|vasen|upright|Shorter Amsterdamissa 1959 Shorter soitti 1950-luvun loppupuoliskolla lyhyen aikaan sekä Horace Silverin kvintetissä että Maynard Fergusonin big bandissä. Shorterin ensimmäinen merkittävä yhtye oli Art Blakeyn hard bop -yhtye The Jazz Messengers, jossa hän soitti 1959–1963. Siinä olivat Art Blakeyn lisäksi mukana muun muassa Lee Morgan ja Freddie Hubbard. Shorter sävelsi monia kappaleita yhtyeelle ja toimi myös loppuaikana sen musikiillisena johtajana.
Vuonna 1964 Shorter liittyi Miles Davisin kvintettiin. Davisin, Shorterin, Herbie Hancockin, Ron Carterin ja Tony Williamsin muodostama yhtye oli 60-luvun merkittävimpiä jazz-kokoonpanoja. Se julkaisi monia kokeellisia albumeita, ja Shorter oli säveltämässä muun muassa Nefertiti- ja E.S.P.-albumien nimikkokappaletta.
Shorter oli jo vuonna 1959 julkaissut ensimmäisen sooloalbuminsa, ja esimerkiksi vuonna 1964 hän äänitti kolme arvostettua albumia, Night Dreamerin, JuJun ja Speak No Evilin. Shorterin musiikki muuttui 1960-luvun puolivälissä vapaammaksi ja atonaalisemmaksi. Hän alkoi myös yhdistää jazziin rockia ja latinalaisen Amerikan musiikkia sekä muita tyylejä.
Weather Report ja muita yhteistöitä
Shorter ja Joe Zawinul perustivat 1970 fuusiojazzyhtyeen Weather Report, joka oli kasassa 16 vuoden ajan. Siinä soittivat muun muassa Jaco Pastorius ja Miroslav Vitouš. Yhtye sekoitti jazziin funkia ja rhythm and bluesia. Weather Report sai myös kaupallista menestystä, sillä sen Heavy Weather -albumi (1977) myi Yhdysvalloissa platinaa.
Shorterin ja Joni Mitchellin yhteistyö alkoi vuonna 1977 albumilla Don Juan’s Reckless Daughter. Shorter soitti tämän jälkeen vielä seitsemällä Mitchellin albumilla. Hän oli mukana myös muun muassa Steely Danin vuoden 1977 albumilla Aja ja Don Henleyn vuoden 1989 albumilla The End of the Innocence.
Viimeiset vuodet
thumb|[[Danilo Pérez ja Shorter 2010]] Weather Report hajosi vuonna 1986, ja Shorterin 1990-luvun merkittävin yhtye oli Miles Davisin 60-luvun kvartetin uusi tuleminen nimellä V.S.O.P. Herbie Hancockin kanssa Shoerter muodosti 1997 duon, jonka albumilla 1+1 oli kappale ”Aung San Suu Kyi”, josta duo sai Grammy-palkinnon.
Shorterin ensimmäinen pysyvä yhtye oli vuonna 2000 perustettu kokoonpano, jossa olivat mukana Brian Blade, Danilo Pérez ja John Patitucci. Yhtye julkaisi neljä albumia, joista viimeinen Emanon ilmestyi vuonna 2018. Shorter ilmoitti tuona vuonna myös lopettavansa uransa heikon terveyden takia. Hän ehti voittaa uransa aikana muun muassa 12 Grammyä. Shorter vieraili viimeksi kesällä 2015 Porin jazzfestivaaleilla.
Yksityiselämä
Shorter oli kolmesti naimisissa. Hänen ensimmäinen vaimonsa Teruko Nakagamin hän nai vuonna 1961, toisen vaimonsa Ana Maria Patricio 1970 ja kolmannen vaimonsa Carolina Dos Santosin 1999. Hän sai lapsen sekä ensimmäisen että toisen vaimonsa kanssa. Patricion ja Shorterin lapsi kuoli 14-vuotiaana ja Patricio 1996 TWA:n lennon 800 räjähdyksessä. Onnettomuudessa kuoli kaikkiaan 230 ihmistä.
Shorter tutustui toisen vaimonsa kautta buddhalaisuuteen. Hän harjoittikin yli 50 vuoden ajan japanilaista Nichiren-buddhalaisuutta.
Mojo
Mojo on afroamerikkalaiseen hoodoo-magiaan kuuluva taikaesine. Mojo on pieni pussi, joka tehdään usein kurelangalla sidotusta punaisesta flanellikankaasta. Pussissa on kasveja, eläinten osia, mineraaleja, toiveita sisältäviä papereita ja muuta vastaavaa tavaraa. Pussia pidetään yleensä vaatteiden alla.
Mojon alkuperä ja luonne
Sana ”mojo” on peräisin Afrikasta ja tuli englannin kieleen orjuuden aikana Amerikassa. Sana tunnettiin hyvin jo 1800-luvulla. Sanalle on ollut runsaasti alueellisia variaatioita kuten ”mojo hand”, ”conjure bag”, ”conjure hand”, ”toby”, ”jomo” ja ”nation sack” sekä ranskalaista alkuperää olevat ”gree-gree” ja ”gris-gris”. Haitissa afrikkalaista alkuperää olevat asukkaat kutsuvat vastaavia esineitä esimerkiksi nimillä ”wanga”, ”oanga” ja ”wanger”.
Mojon ajateltiin sisältävän yliluonnollisia voimia: sen uskottiin suojelevan kantajaansa pahuudelta, vetävänsä kantajansa puoleen rakkautta, tuovan onnea tai menestystä uhkapeleissä tai muissa raha-asioissa. Mojo voidaan myös varta vasten valmistaan jotain katalaa tarkoitusta varten, kuten aiheuttamaan impotenssi jollekin.
Mojo-pussi sisältää usein erilaisia yrttejä, jauheita, jollekin henkilölle kuuluvia asioita kuten hiuksia, kolikon tai nopan, magneetin, pyyntöjä tai rukouksia sisältävän paperin.
Pussin sitominen on tärkeä osa sen valmistamista, koska sitomisen ansiosta henki, jonka voimia mojolla pyydetään avuksi, pysyy sen sisällä. Kun mojo on valmistettu, sen voimia ylläpidetään yleensä jollain nesteellä kuten parfyymillä, voiteella tai virtsalla.
Sanan laajempi käyttö
Viittaukset mojoon, jota hyvin usein kutsuttiin myös nimillä ”nation sack” tai ”toby”, olivat yleisiä 1900-luvun blues-kappaleissa. Jotkut varhaiset blues-kappaleet muunnettiin valkoisten rock and roll -yhtyeiden musiikiksi, jolloin afroamerikkalaisesta taikauskosta tietämättömätkin ihmiset saivat kuulla mojosta kappaleiden sanoitusten kautta. Tämä on johtanut usein väärinymmärryksiin sanan merkityksestä, ja sana on saanut näin uusia käyttötarkoituksia. Tunnettu esimerkki on Jim Morrisonin itselleen antama nimi ”Mr. Mojo Risin’” kappaleessa ”L.A. Woman”. Kyseessä on anagrammi hänen nimestään. Tässä mielessä sanaa käytettiin myös tunnetussa vuoden 1999 elokuvassa Austin Powers – agentti joka tuuppasi minua, jonka päähenkilö kadottaa mojonsa ja menettää itseluottamuksensa. Eri slangeissa mojolla tarkoitetaan myös esimerkiksi karismaa, karmaa ja kokaiinia. Sanaa käytetään kuitenkin edelleen afroamerikkalaisessa kulttuurissa myös sen alkuperäisessä merkityksessä.
Antti Lang
Antti Lang (s. 1980) on suomalainen näyttelijä.
Lang on valmistunut Teatterikorkeakoulusta 2004. Lang valittiin keväällä 2011 Vuoden nuoreksi näyttelijäksi roolityöstään näytelmässä Angels in America (ohj. Johanna Freundlich). Saman vuoden syksyllä Lang ja Jenni Banerjee esittivät pääosia Espoon kaupunginteatterin tuotannossa Bertolt Brechtin näytelmästä Pikkuporvarihäät. Vuonna 2014–2015 Lang esitti pääosaa, ikkunanpesijästä hallituksen puheenjohtajaksi etenevää nuorta miestä, Markku Nenosen Helsingin Kaupunginteatterille ohjaamassa musikaalissa Miten menestyä vaivatta liike-elämässä. Vuosina 2016–2017 Lang näytteli Tampereen Työväen Teatterissa Seremoniamestarin roolin Cabaret-musikaalissa.
Langin muita teatteritöitä ovat olleet mm. Vaasan kaupunginteatterin Muistojani rannikolta (ohj. Markus Packalén), Helsingin Kaupunginteatterin Spring Awakening (ohj. Neil Hardwick) ja Katto-Kassinen (ohj. Kurt Nuotio), Kapsäkki-teatterin Risto Räppääjä (ohj. Milko Lehto), Tampereen Komediateatterin Vaahteramäen Eemeli (ohj. Ola Tuominen) ja Vartiovuoren kesäteatterin Peter Pan (ohj. Maarit Pyökäri).
Lang näytteli lyhyen ajan tv-sarjassa Kotikatu Janne Mäkimaan armeijakaveria Mäkistä, sekä parin jakson verran Carl Magnus Lindhofia Hovimäki-televisiosarjassa. Antti Lang nähdään myös Matti Ijäksen elokuvassa Katve (2007).
Antti Lang on ollut perustajajäsenenä suomalais-ruotsalaisessa Polar Illusions -tuotantoyhtiössä, jonka tarkoituksena on tuottaa musiikkiteatteriesityksiä.
Ruzajevka
Ruzajevka (, mordvaksi Оразай, Orozaj) on kaupunki Ruzajevkan piirissä Mordvan tasavallan keskiosassa Venäjällä, 25 kilometriä pääkaupungista Saranskista lounaaseen. Kaupunki sijaitsee Insarjoen varrella.
Asukasluvun kehitys:
Alex Nieminen
Alex Nieminen (s. 1969 ) on uusmedia-alan pioneereja Suomessa. Kansallisesti tunnetuksi Alex Niemisen teki MTV3-kanavalla 1990-luvun puolivälissä näytetty Verkossa-ohjelma, jossa käsiteltiin internetin käyttöä kotikäyttäjän näkökulmasta. Radiomafiassa Nieminen juonsi sekä tunnettua elektronisen tanssimusiikin ohjelmaa Dancemob että "Lista"-ohjelmaa. Mediauransa hän aloitti Soundi-lehden kirjoittajana 1980-luvulla ja toimi sittemmin tamperelaisen paikallisradio 957:n tiskijukkana, josta hän tuli tunnetuksi nimellä DJ Alex. Vuosina 2015-2018 Nieminen on toiminut yhtenä Bassoradion Our House -ohjelman vetäjistä.
Huhtikuussa 2005 Niemisen sijoitusyhtiö Manta Ray Holdings Oy osti blogilista.fi-verkkopalvelun, jonka Sanoma Digital osti puolestaan loppuvuodesta 2007. Huhtikuussa 2007 yhtiö perusti yhteistyössä EMI Music Finlandin kanssa lastenviihteeseen erikoistuneen levymerkin, Ipanapa Recordsin.
Loppuvuodesta 2005 Direction Helsinki Oy:n ja Hasan & Partners Oy:n liiketoiminnat yhdistettiin ja samassa yhteydessä Niemisestä tuli mainostoimisto Hasan & Partners Oy:n toimitusjohtaja. Tästä tehtävästä hän erosi helmikuussa 2007. Itse julkaisemassaan tiedotteessa hän kertoo eroamisen syynä olleen näkemyserot toimiston kehittämisestä. Samoin sanoo toimisto, mutta toisesta näkökulmasta. Sen jälkeen Nieminen perusti uuden mainostoimiston, Laundry Helsinki Oy:n. Keväällä 2009 Nieminen perusti yhdessä Taivas Groupin perustajan ja hallituksen puheenjohtajan Jussi Nurmion kanssa suunnittelutoimisto N2:n. Laundrystä tuli osa N2-konsernia, johon perustettiin uudet yhtiöt N2 Design ja N2 Internet.
Nieminen on myös sukellusaiheisen Sukellus.fi-verkkosivuston perustaja. Tietoasiantuntijat ry myönsi sivustolle Vuoden tietoteko 2004 -palkinnon tunnustuksena hyvästä tiedon tuottamisesta ja välittämisestä Aasian vuoden 2004 tsunamikatastrofin aikana. . Sivusto palkittiin 30. maaliskuuta 2005 tiedonjulkistamisen valtionpalkinnolla. Nieminen tekee ja miksaa myös musiikkia taiteilijanimellä Alex Tigre. Alex Nieminen toimii myös Sukeltajaliiton puheenjohtajana.
Nieminen on mukana Liike Nyt -kansanliikkeessä, joka perustettiin huhtikuussa 2018.
Erkki Perälä
Erkki Hermanni Perälä (s. 28. huhtikuuta 1982 Savonlinna ) on suomalainen kansalaisaktivisti ja vihreä poliitikko. Hän on ollut Helsingin kaupunginvaltuuston jäsen 2013–2017.
Tausta
Nuoruudessaan Perälä asui Savonlinnassa ja muutti myöhemmin Helsinkiin lukioon. Hän kirjoitti ylioppilaaksi Alppilan lukiosta vuonna 2001.
Perälä palveli laivastossa Upinniemessä ja aloitti valtio-opin opinnot Helsingin yliopistossa vuonna 2003. Hän on koulutukseltaan valtiotieteiden maisteri. Perälä on ollut Helsingin yliopiston ylioppilaskunnan edustajiston jäsen.
Politiikka
Perälä oli ehdolla vuoden 2008 kunnallisvaaleissa ja sai 317 ääntä. Kaudella 2009–2012 hän toimi nuorisolautakunnan jäsenenä. Perälä valittiin Helsingin kaupunginvaltuustoon vuoden 2012 kunnallisvaaleissa 984 äänellä. Hän oli kaupunginhallituksen jäsen kaudella 2013–2014.
Vuonna 2009 Perälä oli Vihreiden nuorten ja opiskelijoiden liiton puheenjohtaja yhdessä Sini Terävän kanssa. Vuonna 2010 hän oli Euroopan vihreiden nuorten hallituksen jäsen. Perälä toimi vihreiden puoluevaltuuskunnan varapuheenjohtajana kaudella 2011–2013.
Keväällä 2011 hän oli perustamassa Kallio-liikettä, joka puolustaa Hurstien ruoanjakopistettä ja järjestää puistokirpputoreja ja korttelijuhlia.
Vuosina 2008–2010 Perälä työskenteli oikeusministeriön demokratiayksikössä ensin korkeakouluharjoittelijana ja sitten suunnittelijana. Perälä toimi Anni Sinnemäen eduskunta-avustajana vuonna 2013 ja ympäristöministeri Ville Niinistön ja vihreän ministeriryhmän erityisavustajana vuonna 2014. Sittemmin hän on työskennellyt vihreiden viestintäsuunnittelijana, Ellun Kanojen viestinnän tekijänä ja Demos Helsingillä vanhempana konsulttina. Hän toimi ympäristö- ja ilmastoministeri Emma Karin erityisavustajana 2021–2022.
Yksityiselämä
Perälällä on yksi lapsi (s. 2013) entisen puolisonsa kirjailija Riikka Pulkkisen kanssa.
Guineanlahti
Niger-joen suisto erottaa Guineanlahden erillisiksi Bonnyn- ja Benininlahdeksi.
Rantavaltioita edellä mainittujen lisäksi lännestä etelää kohti ovat Norsunluurannikko, Ghana, Togo, Nigeria, Kamerun ja Päiväntasaajan Guinea.
Guineanlahteen virtaavat Nigerin lisäksi Volta ja Ogooué. Suurimmat saaret, Bioko, São Tomé ja Príncipe, kuuluvat tuliperäiseen ”Kamerunin-linjaan”. Saarista viimeisinä mainitut muodostavat São Tomé ja Príncipen saarivaltion. Kamerunin-linjaan kuuluva Annobónin saari jää lahden etelärajan ulkopuolelle.
Guineanlahden pohjoisrannikko tunnetaan historiallisesti nimellä Ylä-Guinea, itärannikko nimellä Ala-Guinea. Eurooppalaiset kauppiaat ja tutkimusmatkailijat jakoivat Ylä-Guinean rannikon varhain neljään osaan, jotka saivat lännestä itään lueteltuina nimet Pippurirannikko, Norsunluurannikko, Kultarannikko ja Orjarannikko. Näistä nimistä Norsunluurannikko on nykyisinkin käytössä alueella sijaitsevan valtion nimenä. Kultarannikko tunnetaan nykyään maana nimellä Ghana.
2000-luvulla merirosvous on lisääntynyt nopeasti Guineanlahdella. Vuonna 2011 hyökkäyksiä sattui 64, kun vuosikymmen aiemmin niitä ei ollut yhtään. Merirosvous on vaikuttanut etenkin Beniniin, jonka Cotonoun sataman liikenne on laskenut 70 %.
Kari Raivio
Yksityiselämä
Kari Raivion vanhemmat olivat lääketieteen ja kirurgian tohtori Olavi Raivio ja Anna-Liisa Virkkala. Hänen ensimmäinen puolisonsa vuodesta 1963 oli liikunnanopettaja Marjo-Riitta Patokorpi. Raivio meni vuonna 1994 naimisiin professori Vineta Fellmanin (s. 1947) kanssa. Aikaisemmasta avioliitosta Raiviolla on kaksi lasta.
Ura
Raivio tuli ylioppilaaksi Tyrvään yhteiskoulusta vuonna 1958. Lääketieteen lisensiaatiksi Raivio valmistui Helsingin yliopistosta 1965 ja Lääketieteen ja kirurgian tohtoriksi 1969. Lastentautien erikoislääkärin pätevyyden Raivio on suorittanut Helsingin yliopistosta vuonna 1973. Helsingin yliopistossa Raivio toimi perinataalilääketieteen professorina 1982–2003 sekä HYKSin lastentautien klinikan ylilääkärinä 1982–1996.
Lisäksi Raivio on toiminut Suomalaisen lääkäriseuran Duodecimin varapuheenjohtajana vuosina 1982–1985 ja puheenjohtajana vuosina 1993–1995 sekä Duodecim-aikakauslehdessä toimittajana vuosina 1973–1975, toimitussihteerinä vuosina 1976–1979 ja päätoimittajana vuosina 1982–1985.
Ura Helsingin yliopiston johdossa
Raivio toimi kausina 1996–1998 ja 1999–2003 Helsingin yliopiston rehtorina ja 2003–2008 Helsingin yliopiston kanslerina.
Raivion rehtorikausi Helsingin yliopistossa oli voimakkaan muutosprosessin aikaa. Tärkeimpänä yliopiston ulkopuolisena muutosvaikuttajana oli 29 eurooppalaisen opetusministerin vuonna 1999 allekirjoittaman Bolognan julistuksen käynnistämä Bolognan prosessi, jonka tavoite on saavuttaa yhtenäinen eurooppalainen korkeakoulutusalue 2010 mennessä.
Raivion aikana Helsingin yliopistoa kehitettiin keventäen hallintoa: supistettiin konsistorin kokoonpanoa, hajautettiin Helsingin yliopiston toimintaa neljälle kampusalueelle, perustettiin uusia tiedekuntia sekä panostettiin tutkimukseen ja tutkijakoulutukseen.
Rehtorinkaudellaan Raivio tähdensi akateemisen vapauden säilyttämistä vaikka yliopiston rahoituslähteitä kasvatettaisin. "”Näyttää ilmeiseltä että valtion budjettirahoituksen suunta on lähivuosina laskeva. Mahdollisia sopeutumiskeinoja ovat muiden rahoituslähteiden kasvattaminen tai menojen supistaminen. Molemmissa tapauksissa on pidettävä huoli siitä, että autonomia opetuksen ja tutkimuksen sisältöön säilyy.”"
Raiviota huolestutti, että jos rahaa jaettaisiin tiedekunnille tutkintojen suoritusmäärien perusteella, se voisi johtaa tutkintojen minimitasokriteerien löyhtymiseen. "”Se riski on, jos rahaa jaetaan pelkästään tutkintojen määrän perusteella. Tulee houkutus rimanalitukseen. Meillä täytyy olla riittävän hyvät arviointijärjestelmät, joilla voidaan taata tutkintojen laadukkuus. Viime kädessä se on kunkin yliopiston oma asia.”"
Allure
Allure on yhdysvaltalainen R&B-yhtye, joka perustettiin New Yorkissa 1990-luvulla. Se solmi levytyssopimuksen Mariah Careyn Crave Recordsin kanssa ja julkaisi debyyttialbuminsa Alluren vuonna 1997. Yhtyeen single "All Cried Out" (1998) myi platinaa.
Vuonna 2000 Allure siirtyi MCA Recordsille ja julkaisi seuraavana vuonna Sunny Days -albumin. Pian sen jälkeen yksi jäsenistä, Linnie Belcher jätti yhtyeen. Yhtyeen tuorein albumi on vuodelta 2004.
Boris Gorban
Boris Gorban (, s. 26. syyskuuta 1978, Dušanbe) on venäläinen yleisurheilija, jonka päämatka on 400 metrin aitajuoksu.
Gorban karsiutui Sydneyn olympialaisissa 2000 400 metrin aitojen välierissä ajalla 49,29. Seuraavana vuonna hän karsiutui Lissabonin sisäratojen MM-kisoissa 400 metrin juoksun välierissä ajalla 47,48 ja oli samoissa kisoissa mukana Venäjän joukkueessa, joka voitti MM-hopeaa 4 x 400 metrin viestijuoksussa. Myöhemmin samana vuonna hän karsiutui Edmontonin ulkoratojen MM-kisoissa 400 metrin aitojen välierissä ajalla 48,50. Gorban voitti 2003 Venäjän mestaruuden 400 metrin aidoissa, mutta karsiutui Pariisin MM-kisoissa välierissä. Seuraavana vuonna hän oli Budapestin sisäratojen MM-kisoissa mukana Venäjän viestihopeaa voittaneessa joukkueessa. Myöhemmin samana vuonna hän voitti 400 metrin aidoissa Venäjän mestaruuden, sijoittui kolmanneksi Euroopan cupissa ja karsiutui Ateenan olympialaisissa välierissä.
Minun jouluni (Antti Tuiskun albumi)
Minun jouluni on Antti Tuiskun vuonna 2005 julkaistu joulualbumi. Albumin myynti ylitti kultalevyrajan ja se sijoittui Suomen virallisella listalla korkeimmillaan kolmanneksi.
Albumi saavutti kultalevyn rajan julkaisuvuonnaan 2005.
Frazer McLaren
Frazer William Down McLaren (29. lokakuuta 1987) on kanadalainen uransa lopettanut jääkiekkoilija, joka pelasi ammattilaisena NHL-liigan San Jose Sharksissa ja Toronto Maple Leafsissa. McLaren tunnettiin kaukalotappelijana ja fyysisenä pelaajana.
Ura
McLaren pelasi WHL-junioriliigassa viisi kautta, joista suurimman osan Portland Winter Hawksissa. Hän pelasi yhteensä 318 ottelua, joista 48 Moose Jaw Warriorsissa. Hänet varattiin neljännen juniorikauden jälkeen seitsemännellä kierroksella vuoden 2007 varaustilaisuudessa.
Ensimmäisen kokonaisen ammattilaiskautensa McLaren pelasi 2008–2009 AHL-joukkue Worcester Sharksissa, jossa keräsi poliisina 181 jäähyminuuttia. NHL-kokoonpanoon hän pääsi kesken kauden 2009–2010. McLaren kutsuttiin San Jose Sharksin kauden toiseen otteluun 3. lokakuuta tekemään NHL-debyyttiä. Hän sai heti myös ensimmäisen pisteensä syöttäessään Benn Ferrieron ensimmäisen NHL-maalin.
Kaudella 2012–2013, 31. tammikuuta 2013 McLaren asetettiin waivers-listalle, josta Toronto Maple Leafs poimi hänet.
Heinäkuussa 2013 McLaren teki Toronton kanssa kaksivuotisen sopimuksen.
Kaudella 2013–2014 McLaren asetettiin waivers-listalle ensimmäisellä kokonaisella Toronto-kaudellaan. Häntä ei kuitenkaan sieltä poimittu ja hän joutui pelaamaan Toronto Marliesissa.
Fuerteventura
thumb|200px|Fuerteventuran lippu |thumb|200px|Fuerteventuran vaakuna pienoiskuva|Satelliittikuva Fuerteventurasta Fuerteventura on Kanariansaariin kuuluva saari Atlantin valtamerellä 115 kilometriä länteen Afrikan rannikosta. Saaren väkiluku oli 100 929 vuonna 2008. Saaren pääkaupunki on Puerto del Rosario. Fuerteventuran asukkaiden tärkein elinkeino on matkailu. Muita elinkeinoja ovat muun muassa kalastus ja maatalous.
Historia
Fuerteventura sai alkunsa tulivuorenpurkauksen seurauksena noin 12 miljoonaa vuotta sitten.
Alkuperäiset asukkaat guanchit saapuivat saarelle satoja vuosia ennen eurooppalaisia. Guancheilla ja Pohjois-Afrikan Atlasvuorilla asuvilla berberiheimoilla oletetaan olevan läheinen yhteys.
Ranskalainen Jean de Betancourt valloitti Fuerteventuran 1400-luvun alussa. Hän miehitti Betancurian kaupungin ja nimesi sen itsensä mukaan. Saaren ensimmäinen kristitty kirkko rakennettiin myös sinne.
Maantiede ja ilmasto
Fuerteventura sijaitsee 105 km Marokon Cape Jubystä länteen.
Saari on maaperältään karu ja aavikkomainen. Saarella on rantaviivaa 340 kilometriä, josta kullankeltaista hiekkarantaa noin 50 kilometriä. Fuerteventuran rantavedet ovat usein turkoosinvihreitä, koska saaren rannat ovat matalia ja vesi kirkasta. Corralejon eteläpuolella on suuri valkohiekkainen dyynialue. Saaren eteläosassa Jandiassa on puolestaan 25 kilometriä pitkä ranta. Isla de Lobosin saari Corralejon lähellä on myös suosittu retkeilykohde. Betancurian historiallinen kaupunki saaren sisäosissa on myös näkemisen arvoinen.
Fuerteventura on osa Las Palmasin maakuntaa ja jakautuu kuuteen kuntaan:
Fuerteventuran ilmasto on läpi vuoden hyvin tasainen. Lämpötila laskee hyvin harvoin alle 18 °C ja nousee harvoin yli 24 °C. Joulukuusta helmikuuhun ilmasto saattaa olla epävakainen ja kolea. Saarella tuulee lähes aina.
Matkailu
Fuerteventuralla on upeiden ja aurinkoisten hiekkarantojen ja dyynien ansiosta erinomaiset puitteet rantalomailuun. Lisäksi saarella on monipuoliset mahdollisuudet aktiivilomailuun, erityisesti vesiurheiluun.
Fuerteventuran suurimmat matkailukohteet ovat Corralejon kylä saaren pohjoisosassa, Morro Jable saaren eteläosassa Jandiassa ja ainoastaan matkailua varten rakennettu Caleta de Fuste hieman pääkaupunki Puerto del Rosarion eteläpuolella. Myös kalastuskylä El Cotillo luoteisrannikolla, Isla de Lobosin saari Corralejon lähellä ja Betancurian historiallinen kaupunki saaren sisäosissa ovat suosittuja matkakohteita.
Isla de Lobosin saari Corralejon lähellä on myös suosittu retkeilykohde. Varsinaisia kulttuurinähtävyyksiä saarella ei juuri ole, mutta Betancurian historiallinen kaupunki saaren sisäosissa on näkemisen arvoinen. Fuerteventuralla ei myöskään ole kovin vilkasta yöelämää, mutta esimerkiksi Corralejossa on jonkin verran menopaikkoja.
Sojuz TM-32
Sojuz TM-32 oli Venäjän avaruusjärjestön miehitetty lento ISS-avaruusasemalle. Laukaisu Baikonurin kosmodromilta Sojuz-U-kantoraketilla kello 7.37 UTC 28. huhtikuuta 2001. Alus palasi maahan 185 vuorokauden kuluttua, 31. lokakuuta 2001.
Dennis Tito oli ensimmäinen avaruusturisti (lukuun ottamatta paria yhdysvaltalaista senaattoria ja yhtä japanilaista lehtimiestä, jotka lensivät avaruussukkulalla). Hän pääsi kustannuksiin nähden huokealla 20 miljoonan dollarin maksulla avaruusasemalle.
Miehistö
Laukaistiin
Laskeutuivat
Pelkistävä sokeri
thumb|[[Glukoosin pelkistävä muoto.]] Pelkistävä sokeri on sokeri, joka sisältää aldehydiryhmän tai kykenee muodostamaan sellaisen isomerisoitumalla liuoksessa. Pelkistäviä monosakkarideja ovat glukoosi, glyseraldehydi ja galaktoosi. Benedictin reagenssia ja Fehlingin liuosta käyttäen voidaan testata pelkistävän sokerin olemassaolo.
Ukkosen väki
Ukkosen väki tarkoittaa ukkoseen liittyviä haltijoita tai itsensä Ukko Ylijumalan taikavoimaa suomalaisessa kansanperinteessä.
Parantajat ovat hankkineet ukkosen väkeä avukseen voidakseen sen avulla parantaa sairaita. Uskottiin, että ukkosen väkeä voi saada avukseen ulkona ukonilmalla, jos tietää oikeat loitsut ja toimitukset.
Ukkosen väen ottaminen
Erään kansanperinteen mukaan ukkosen väkeä saa, jos seisoo alasti ulkona, ja joka kerta kun ukkonen lyö, kääntyy ympäri vasemman kantapään kautta. Sitten siitä kuopasta, missä on pyöritellyt jalkaansa otetaan multaa, luetaan loitsu ja vuollaan puukolla kultaesineestä pieniä kultalastuja tilalle. Sitä multaa kannetaan sitten mukana tulikupissa, ja sen mukana tulee ukkosen väki.
Toinen tapa saada ukkosen väkeä on mennä ukkosella kalliolle. Kallionkolossa olevaan vesilammikkoon isketään kipinöitä tulusraudalla. Luetaan loitsu, jossa vedotaan Ukko ylijumalaan. Lammikon reunasta vuollaan kallionmuruja, kääritään ne puhtaaseen riepuun ja vuollaan hopeaa tilalle. Sitä riepumyttyä pidetään sitten mukana sairaita parannettaessa.
Pekka Kapanen
Tausta
Pekka Kapanen syntyi Sortavalan Kuokkaniemellä 6. elokuuta 1878. Hänen isänsä oli kruununtorppari.
Työura kirjapainoalalla
Kansakoulun käytyään hän hankki latojan koulutuksen Sortavalan kirjapaino oy:ssä. Ensimmäinen työpaikka oli Tampereella, missä hän työskenteli muun muassa Tampereen Uutisten taittajana noin vuoden verran. Sen jälkeen hän palasi Sortavalan kirjapainoon ja työskenteli siellä vuoteen 1907 saakka.
Vuonna 1907 hän siirtyi Sortavalaan vuonna 1906 perustetun työväen kirjapainon taloudenhoitajaksi ja faktoriksi (tekninen johtaja). Kun se muutettiin osakeyhtiöksi vuonna 1928, Kapasesta tuli yhtiön toimitusjohtaja. Hän joutui jäämään halvaantumisen takia eläkkeelle vuonna 1935.
Karjalan Työväen Sanomalehti-, Kirjapaino- ja Kirjansitomo-osuuskunta julkaisi Rajavahti-lehteä. Rajavahdin tultua kenraalikuvarnöörin päätöksellä lakkautetuksi ensimmäisen maailmansodan ajaksi Kapanen sai vuonna 1915 luvan julkaista omissa nimissään Päivän tiedot nimistä ilmoitus- ja uutislehteä, jonka nimi vuonna 1918 muutettiin Kansaksi. Kapanen toimi molempien lehtien vastaavana toimittajana, mutta ei osallistunut varsinaiseen toimitustyöhön.
Ammattiyhdistystoiminta
Vuonna 1899 Pekka Kapanen oli mukana perustamassa Suomen kirjatyöntekijöiden liiton Sortavalan osastoa Hän kuului sen johtokuntaan ja hoiti rahastonhoitajan tehtävää 25 vuotta.
Osuustoiminta
Kapanen toimi lukuisissa Itä-Karjalan osuusliikkeen luottamustehtävissä vuodesta 1918 lähtien.
Poliittinen toiminta
Vuonna 1903 Pekka Kapanen valittiin Sortavalan työväenyhdistyksen johtokuntaan. Hän toimi vuosien ajan yhdistyksessä monissa luottamustoimissa puheenjohtajasta (1912–1913) rahastonhoitajaan. Sortavalan työväenyhdistyksen menestyksekästä sekakuoroa Kapanen johti vuodesta 1901 alkaen yli 30 vuoden ajan.
Kapasella oli useita kunnallisia luottamustoimia. Hän kuului jonkin aikaa Sortavalan maalaiskunnan valtuustoon ja Sortavalan kaupungissa useisiin toimi- ja lautakuntiin. Häntä arvostettiin kaikissa yhteiskuntapiireissä yli puoluerajojen.
Pekka Kapanen oli naimisissa Matilda Kapasen (os. Räsänen) kanssa.
Minna Virtanen
Minna Virtanen on suomalainen televisio-ohjaaja ja tuottaja. Hän on ohjannut ja tuottanut monia palkittuja TV -sarjoja. Hänen tunnetuimpia ohjaustöitä ovat TV-sarjat Kylmäverisesti Sinun, Maria Kallio, Morsian ja Alamaailma. TV-sarja Morsian palkittiin Venlalla parhaana minisarjana. Hän on tuottanut kansainväliset rikossarjat BULLETS (winner of the Buyers Coup de Coeur Award, MIPTV 2018, Elisa Viihde) ja A GOOD FAMILY (2022, Musta Valo, MTV/CMore), joka on ollut Cmoren historian toiseksi katsotuin TV-sarja vuonna 2022. Hänen tuottamansa elokuva HENKESI EDESTÄ (2015) sai kansainvälisen ensi-illan Varsovan elokuvafestivaalin pääkilpasarjassa.
Minna Virtanen myös johtaa perustamaansa tuotantoyhtiötä Vertigo Production.
Brendan Perlini
Brendan Perlini (s. 27. huhtikuuta 1996 Guildford, Englanti, Yhdistynyt kuningaskunta) on kanadalais-brittiläinen jääkiekkoilija, joka pelaa NHL-joukkue Edmonton Oilersin organisaatiossa. Arizona Coyotes varasi hänet ensimmäisellä kierroksella 12. pelaajana kesällä 2014. Häntä on luonnehdittu pelityyliltään voimahyökkääjäksi, jonka vahvuuksiin kuuluu nopeus, kiekolliset taidot, pelikäsitys, koko, kaksinkamppailut, röyhkeys, monipuolisuus ja maalintekotaidot. Perlinilla on kuitenkin kehitettävää kiekottomassa pelaamisessa, puolustamisessa ja kokonaisvaltaisessa pelaamisessa.
Seuraura
Perlini syntyi ja aloitti jääkiekkoilun Englannissa. Hän muutti 11-vuotiaana isänsä Fredin synnyinmaahan Kanadaan ja Ontarion Sault Ste. Marien kaupunkiin, jossa Perlini loi suurimman osan junioriurastaan. Vuodet 2010–2012 hän pelasi Belle Tiren juniorijoukkueissa. OHL-joukkue Barrie Colts varasi Perlinin 16. pelaajana vuonna 2012. Hän siirtyi joukkueeseen kaudeksi 2012–2013, mutta kesken kauden, tammikuussa 2010 Perlini ja vuoden 2015 kuudennen kierroksen varausvuoro kaupattiin Niagara IceDogsiin vaihdossa Mitchell Theoretiin ja kesän 2016 toisen kierroksen varausvuoroon. Yhteensä hänen tulokaskautensa toi 59 runkosarjaottelussa tehot 8+4=12 sekä viidessä playoff-ottelussa tehot 1+2=3.
Lokakuussa 2019 Perlini siirtyi Chicago Blackhawksista Detroit Red Wingsiin vaihdossa puolustaja Alec Regulaan.
Elokuussa 2021 Perlini teki vapaana agenttina Edmonton Oilersin kanssa yksivuotisen ja 750 000 dollarin arvoisen sopimuksen.
Maajoukkueura
Perlini pelasi alle 20-vuotiaiden MM-kilpailuissa vuonna 2016 sekä alle 18-vuotiaiden MM-kilpailuissa vuonna 2014, jolloin hän voitti pronssia. Perlini toimi Kanadan varakapteenina.
Muuta
Perlinin isoveli Brett pelaa ECHL-joukkue Fort Wayne Kometsissa. Hän on Anaheim Ducksin varaus vuodelta 2010. Veljesten isä Fred pelasi urallaan kahdeksan NHL-ottelua ja vietti sittemmin 11 vuotta Iso-Britanniassa, jossa hän myös valmensi. Brendanin kanadalaissyntyinen eno Kevin Conway pelasi Yhdistyneen kuningaskunnan maajoukkueessa useita arvoturnauksia. Hänen poikansa ja Brendin serkku Scott Conway pelaa puolestaan nykyään BCHL-joukkue Penticton Veesissa.
Gabriela Szabo
Gabriela Szabo (s. 14. marraskuuta 1975 Bistrița, Romania) on romanialainen kestävyys- ja keskimatkojen juoksija. Hän saavutti urheilu-urallaan kolme olympiamitalia ja useita maailmanmestaruuksia.
Vuonna 2014 Szabo nimettiin Romanian nuoriso- ja urheiluministeriksi.
Urheilu-ura
Szabon ensimmäinen arvokisamitali oli Helsingin EM-kisoissa 1994 juostu 3 000 metrin juoksun pronssimitali. Seuraavana vuonna Barcelonan sisäratojen MM-kisoissa hän voitti mestaruuden 3 000 metrillä. Atlantan olympialaisissa 1996 hän voitti olympiahopeaa 1 500 metrin juoksukilpailussa. Vuonna 1997 hän voitti Pariisin sisäratojen MM-kisoissa 3 000 metrin MM-kultaa sekä Ateenan MM-kisoissa MM-kultaa 5 000 metrin juoksussa. Myös vuosi 1998 oli Szabolle menestyksekäs. Hän voitti ensin sisäratojen EM-kilpailussa 3 000 metrin juoksun ja Budapestin EM-kisoissa hopeaa 5 000 metrillä.
Szabo juoksi 13. helmikuuta 1999 Dortmundissa 5 000 metrin sisäratojen maailmanennätyksen 14.47,35. Berhane Adere alitti ennätyksen vuonna 2004.
Szabon valmentajana toimi Zsolt Gyöngyössy, joka on nykyisin hänen aviopuolisonsa. Szabo ilmoitti toukokuussa 2005 lopettavansa aktiiviuransa.
Tapani Kahri
Seppo Tapani Kahri (8. toukokuuta 1938 Pori – 9. marraskuuta 2019 Espoo) oli suomalainen varatuomari ja pitkäaikainen Suomen Työnantajain Keskusliiton STK:n toimitusjohtaja ja sen seuraajan Työnantajain Keskusliiton (nykyisin Elinkeinoelämän keskusliitto) varatoimitusjohtaja. Kahri oli mukana työstämässä Liinamaa I:ksi nimettyä Suomen ensimmäinen tulopoliittista kokonaisratkaisua vuonna 1969. Hän jäi eläkkeelle TT:n varatoimitusjohtajan paikalta vuonna 1998 työskenneltyään työnantajajärjestöille 33 vuoden ajan. Kahri oli myös Kauniaisten kunnallisvaltuustossa Kokoomuksen edustajana.
Yoshihito
Yoshihito (, postuumilta nimeltä Taishō, 31. elokuuta 1879 Akasaka, Tokio – 25. joulukuuta 1926 Hayama, Kanagawa) oli Japanin keisari 30. heinäkuuta 1912 alkaen kuolemaansa asti. Perinteisen japanilaisen laskentatavan mukaan Yoshihito oli maan järjestyksessä 123. hallitsija.
Japanilaisen tavan mukaan kulloinkin vallassa olevaa keisaria kutsutaan pelkästään nykyiseksi keisariksi (tennō heika). Keisarin kuoltua keisaria kutsutaan keisarin valtakaudelle annetun nimen mukaan. Näin ollen Japanissa Yoshihitoa kutsutaan keisari Taishōksi Yoshiton hallituskauden, Taishō-kauden, mukaan.
Yoshihiton vanhemmat olivat keisari Meiji (Mutsuhito) ja hovineito Naruko, Yanagiwara-suvusta. Ajan tavan mukaan Meijin puoliso, keisarinna Haruko (postuuminimeltä Shōken), adoptoi Yoshihiton ja tätä pidettiin hovimenoissa Yoshihiton äitinä. Yoshihitosta tuli virallisesti Japanin kruununprinssi vuonna 1888 pidetyssä seremoniassa hänen neljän vanhemman veljensä kuoltua nuorina.
Yoshihito nai Fujiwara-klaania olevan, tarmokkaaksi osoittautuneen ruhtinatar Sadako Kujōn (keisarinnavainajana postuuminimeltä Teimei) vuonna 1900. He saivat neljä poikaa, joista vanhin, Hirohito, nousi Japanin valtaistuimelle Yoshihiton kuoltua.
Keisariksi Yoshihito nousi vuonna 1912 isänsä kuoleman jälkeen. Yoshihiton valtakauden aikana keisarillinen hovi pyrki pitämään Yoshihiton poissa julkisuudesta: keisarin terveys oli koko hänen elämänsä ajan huono ja 1910-luvun lopulla keisarin terveydellinen tila oli niin heikko, että hän ei kyennyt suoriutumaan virallisista tehtävistään. Yoshihito ei hoitanut mitään virallisia tehtäviä vuoden 1919 jälkeen ja kruununprinssi Hirohito sai sijaishallitsijuuden ja otti hoitaakseen isänsä viralliset tehtävät vuodesta 1921 alkaen. 25. joulukuuta 1926 Yoshihito kuoli sydänkohtaukseen yöllä.
Meriteatteri
Meriteatteri on vuonna 2013 perustettu vapaa ammattiteatteri. Meriteatteri sijaitsee Naantalin Rymättylässä, Otavan saaren Röölän kylässä. Ryhmä koostuu nuorista teatterialan ammattilaisista. Ryhmä aloitti vuonna 2014 ympärivuotisen kiertuetoimintansa. Meriteatteri on vieraillut esimerkiksi Tampereen Teatterissa, Teatteri Telakalla, Teatteri Vanha Jukossa, Kulttuuritehdas Korjaamolla, Linnateatterissa sekä Von Krahli Teaterissa Tallinnassa.
Huhtikuussa 2017 ensi-iltansa saa Maailman meri, joka nähdään sekä Helsingin Kulttuuritehdas Korjaamolla että Meriteatterin kotiteatterissa Röölässä.
Lähtö-trilogia
Meriteatterin esitykset Merimies, muija, kalamiehen koira (2013), Laulu on meren laulu (2014) ja Eikä merta enää ole (2015) muodostavat yhdessä Lähtö-trilogian. Lähtö-trilogia pohjautuu Röölän sataman tarinoihin. Kukin esitys on itsenäinen kokonaisuutensa, jota voi katsoa tuntematta aikaisempia osia.
Meriteatterin henkilökunta
Ohjaaja
Näyttelijät
Valosuunnittelija
Tuottajat
Lähde:
Republic RC-3 Seabee
Republic RC-3 Seabee oli Yhdysvalloissa valmistettu pieni amfibiokone.
Tausta
Seabee alkoi yksityishenkilön hankkeena. Percival H. (Spence) Spencer lensi suunnittelemansa ja rakentamansa puurakenteisen Seabeen prototyypillä vuonna 1941. Hän oli suunnittellut lentokoneita aiemminkin. Hän oli alkanut vuonna 1937 Vincent Larsenin kanssa suunnitella lentovenettä nimeltään Spencer Larsen SL-12. Spencer kuitenkin erkani hankkeesta. Hän rakensi Long Islandilla (New Yorkin osavaltiossa) vuonna 1940 paremman vesikoneen, joka sai nimekseen Spencer S-12 Amphibian Air Car. Se oli kaksipaikkainen rinnakkainistuttava lentovene, jonka voimalaitteena oli 110 hevosvoimainen ilmajäähdytetty Franklin-mäntämoottori ja työntöpotkuri. Toinen maailmansota poisti tarpeen tällaisen harrastealuksen käytöltä.
Koneesta tuli 4-paikkainen ja nimeksi tuli RC-3 Seabee. Nyt kone oli yksinkertaistettu. Siihen meni esimerkiksi vain 3 400 niittiä, kun edellinen versio tarvitsi 9650 niittiä. Kokoonpanoaika putosi 2 500 tunnista 400 tuntiin!
Myyntitavoite oli ollut 6 000 konetta, mutta koneita tehtiin vain 1 076 kappaletta. Tuotanto päättyi vuonna 1948.
Käyttö
Kone sopi hyvin käyttöön maissa, joissaa on paljon rannikkoa, järviä ja saaria sekä erämaa-alueita. 1940-luvun lopulta jatkuen koko 50-luvun Seabee oli yksi suosituimmista koneista muun muassa ambulanssikoneena tehtävissä, joissa jouduttiin laskeutumaan ja nousemaan erämaiden pieniltä järviltä. Näissä tehtävissä kone palveli pääasiassa Kanadassa ja Yhdysvalloissa, mutta myös muun muassa Norjassa (17), Ruotsissa (n. 30) ja Suomessa (2 kpl).
Käyttö Suomessa
Ensimmäinen suomalainen Seabee, OH-EGA, oli ensimmäinen toisen maailmansodan loppumisen jälkeen Suomeen maahantuotu lentokone. Sen omistaja - lisenssiviranomaisen mielestä tarpeeksi merkittävä tuontiluvan antamiseksi oli Enso-Gutzeit Oy. Kone lennettiin suoraan tehtaalta Helsinkiin syksyllä 1947 ja rekisteröitiin Suomen ilma-alusrekisteriin 14. marraskuuta 1947. Koneen asemapaikkana oli Savonlinnan Laitaatsilta. Sen ohjaajana toimi pitkään hävittäjä-ässä, lentomestari Yrjö Turkka, myöhemmin Martti Turkka. Konetta käytettiin henkilökuljetusten lisäksi uittojen valvontaan. OH-EGA tuhoutui laskettuaan pyörät alhaalla veteen, Imatran Kaukopään Saunarantaan 30. syyskuuta 1958. Kone meni ympäri vaurioituen pahasti ja se poistettiin rekisteristä tuhoutuneena 8. syyskuuta 1959.
Toinen suomalainen Seabee, OH-SBB, rekisteröitiin kesäkuussa 1951 helsinkiläiselle Olavi Peltoselle. Sen myöhemmät käyttäjät olivat Pohjolan Voima Oy (henkilökuljetukset 1952-1964), Veikko Asikainen, S. W. Särkkä ja Selma-Kaarina Lappalainen. Pohjolan Voiman toimeksiannosta Atomienergia Oy käytti OH-SBB:tä uraanin etsintään vuosina -1957-1958. OH-SBB tuhoutui Puumalan Pistohiekalta 6. elokuuta 1967 sakattuaan lentoonlähdössä pystysuoraan järveen. OH-SBB poistettiin rekisteristä 28. syyskuuta 1967.
Museokoneita Suomessa
Päijät-Hämeen ilmailumuseossa esillä ollut Republic RC-3 Seabee tunnukseltaan OH-EGA lunastettiin vuonna 2011 Punkaharjulle Metsämuseo Luston kokoelmiin. Lustossa kone puhdistettiin ja ripustettiin näytteille tammikuussa 2012. Kone on jätetty onnettomuuden jälkeiseen asuun, ja moottori on asetettu erikseen näytteille.
Bladee
Benjamin Reichwald (s. 9. huhtikuuta 1994 ), taiteiljanimeltään Bladee on ruotsalainen muusikko, lauluntekijä, tuottaja, muotisuunnittelija ja Drain Gang -ryhmän jäsen. Hän julkaisi debyyttialbuminsa Eversince vuonna 2016. Reichwald on saanut laajaa huomiota yhteistöistään ja live-esiintymisistään Yung Leanin kanssa. Hän toimii myös Leanin vaatemerkin Sadboys Gearin luovana johtajana.